У “Вопісе наяўнасці гомельскага замка”, зробленым у 1910 годзе, сярод іншых прадметаў калекцыі князёў Паскевічаў згадвалася статуя “Тры грацыі” з белага мармуру на мармуровым жа пастаменце. Сапраўды, жанчыны на фатаграфіі падобныя на трох грацый, якія ў старажытнагрэчаскай і старажытнарымскай міфалогіі былі даравальніцамі натхнення і набліжанымі да мастацтва як багіні вытанчанасці, хараства і прыгажосці. Але ці тая ж гэта скульптурная група, якая знаходзілася ў Гомелі?